As jy karavaan reg pak en die regte spoed ry kan jy miskien weg kom sonder ń stabilizer maar ek sal dit nie aanbeveel nie dis altyd lekker as iets snaaks gebeur dan het jy die gemoetsrus dat jy ń stabiliseerder het
Onthou dat 'n stabiliseerder nie gebruik word om 'n bestaande swaai te korregeer nie. Die sleep kombinasie moet uit die staanspoor reg sleep. Dan is die stabiliseerder daar vir verdere gemoeds rus.
Ek sal ook die Yellowblade van Trapezium Developments aanbeveel. Nog 'n model is die Tando wat deur Bozal vervaardig word maar ek is nie seker of hy nog op die mark is nie.
Op 'n korter roete in die wiltuin het ek nie die yellow blade aangesit nie "want ons ry mos kort en stadig". Dadelik kon ek voel met 'n dwars wind die beweging.
Ons sleep die Sprite Splash met 'n Navara bakkie. Het die eerste sleep gedoen sonder die stabiliseerder en het 'n slegte ondervinding gehad. Ons het daarna 'n trapezium stabiliseerder gaan koop. Nou en dan gebeur dit dat die wel karavaan swaai met die trokke, maar die stabiliseerder help dit baie.
Ek het ook 'n Splash, en het nog nooit sonder 'n stabilizer gesleep nie (Tando), so kan nie juis s� of dit 'n verskil maak nie. Maar ek moet ook s�, ek het nog nooit probleme gehad met die sleep van die Splash nie, so ek neem aan die stabilizer doen sy werk
Ek sleep al die jare met n Tando gaan maar net oor die veilligheid asspek vir my. So vir gemoedsrus sal ek voorstel kry maar een.
Ek het die Yellow Blade nou opgesit en daar is 'n merkwaardige verskil as toe ek sonder hom gesleep het
Ek beaam alles wat reeds bo genoem is, het jy goeie versekering op jou voertuig en hoekom? Dit is presies die selfde met 'n stabiliseerder, hy is daar as jy dit nodig kry.
Baie dankie vir almal se terugvoering! Dis lekker om te weet waar om heen te gaan vir info as jy nie seker is van iets nie. Julle het baie gehelp. Ek het toe maar besluit op 'n Trapezium aangesien hy tot 2000kg kan hanteer. Ek het eers gekyk na die yellowblade, maar die handelaar het genoem dat hulle gemaak is vir gewig tot 1000kg en die Splash al heelwat meer weeg as dit
Dis my geskiedenis en ondervinding ook Zack. Ek het ongeveer 25 jaar gelede my Tando afgehaal na ek seker so twee jaar daarmee gesleep het, en nooit weer gevoel ek het dit nodig nie. As ek 'n stabiliseerder sou wou koop, sal dit 'n Trapezium wees of een wat soos hy werk. Ek is nie oortuig die wrywingstipes is instaat om die swaai van 'n karavaan te beheer nie.
Ek het die al op 'n vorige draad oor stabiliseerders verduidelik. Ek gebruik die voorbeeld dat 'n voertuig jou bv op 'n snelweg van agter verby steek.
Soos die voertuig van agter nader trek hy as gevolg van die stabiliseerder die hele sleep kombinasie nader en soos hy verby gaan los hy weer die kombinasie as 'n eenheid. Op die manier is daar minder effek op die sleep kombinasie.
Dus deur net die as voorbeeld te gebruik het ek gevind dat self 'n yellowblade 'n verskil maak met die sleep van die Penta en Classique waens wat ek gehad het.
Ander eie ondervinding is ek het met my Penta 'n boot agter die wa gesleep. Sonder die stabiliseerder het die boot agter die karavaan sulke ruk swaaie van links en regs gemaak as die spoed naby 75km/h gekom het. Met die stabiliseeder het hy soos 'n droom reguit agter die karavaan geloop tot by ongeveer 100km/h.
Ek sal nooit my wa sonder 'n stabiliseerder sleep nie. Behalwe vir die ekstra gemoeds rus kan ek met 'n geruste hart aan die versekering sê dat ek 'n ekstra maatreel in plek gehad het om te verseker dat my kombinasie onder die meeste omstandighede altyd stabiel sleep.
Dit maar net om die "Vrae deur die Raad" stil te maak veral as jou hele kombinasie dalk afgeskryf word en die versekering op eenslag meer as 'n miljoen moet uithaal. Dan sal enige verskering rede soek om dalk nie uit te betaal nie.
As 'n mens heeltyd kopseer kry dan drink jy 'n pynpil. As dit 'n daaglikse probleem is sal jy in 'n gewoonte kom om daagliks pynpille te drink. Die probleem is egter die pynpil los nie die probleem op nie maar die simptome. Kopseer kan baie oorsake het soos spasmas, hoe bloeddruk, ens.
Ek sien stabliliseerders in die selfde lig as kopseer pille. Dit mag miskien tydelik help maar is beslis nie die alfa en omega oplossing nie.
Meeste vervaardigers en versekeraars het 'n probleem met add on's. Jy boor gate in die onderstel wat dit moontlik kan verswak. Ek kan sien dat 'n versekeraar hiermee gaan fout vind. As 'n stablileerder regtig kon bydra tot ekstra veiligheid wonder ek hoekom dit nie std kom op 'n karavaan nie. Instansies soos die AA en ander regerings instansies sal dit verpligtind gemaak het. Ek wonder hoekom gebeur dit nie?
Ek het jare gelede (2002) twee keer 'n Caravette 6 gesleep met 'n Ford Ranger. Dit was nie my karavaan nie en het nie beskik oor 'n stabilizer nie en was ook nie nodig nie. Miskien het dit te doen gehad met die karavaan se wiele wat effe verder agtertoe is. Sedert 2011 sleep ek 'n Jurgens Expo. Die dag toe ek dit dit deur die padtoets moet gaan sit, het ek nie die stabilizer aangesit nie. Alhoewel die Expo leeg was, het dit reg van die begin af op en af geruk aan die bakkie. Moral of the story: ek sleep nie sonder 'n stabilizer nie, al is dit ook vir kort aftstande.
Ja dit is waar. As mens na so lang tyd nie jou wa kan pak nie moet mens seker maar eerder in 'n Chalet gaan bly.